Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin puolustusvoimat vahvistaa edelleen saavutuksiaan Gazassa.
Iran on tiettävästi päättänyt tehdä Israelin tuhoamisesta -
virallisen poliittisen päämäärän.
USA toisti jälleen -
vastustavansa Israelin aikeita käynnistää hyökkäys Rafahiin.
Israelin puolustusvoimat vahvistaa edelleen saavutuksiaan Gazassa.
Toimet painottuvat erityisesti Pohjois-Gazaan, -
missä taistelut Hamasin ja Islamilaisen jihadin terroristien kanssa -
jatkuvat Shifan sairaalassa. Myös Etelä-Gazassa -
Nasserin sairaalan lähellä jatketaan tiedusteluun pohjaavia operaatioita.
Gazassa jatkamme kohdennettuja operaatioita Shifan sairaalassa.
IDF ja Shin Bet ovat pidättäneet -
yli 500 Hamasin ja Islamilaisen jihadin terroristia.
Olemme myös pidättäneet johtoasemassa olevia terroristeja, -
joilla on tiedusteluarvoa.
Terroristit tulittavat joukkojamme sairaalarakennuksista:
synnytysosastolta, Qatar-rakennuksesta, -
ensiapuosastolta ja pesulasta.
Olemme eliminoineet meitä tulittaneet terroristit.
Operaatiomme sairaalassa jatkuvat.
Terroristeja on yhä linnoittautuneina rakennuksiin, jotka äsken mainitsin.
Jotkut ovat antautuneet, osa jatkaa taistelua.
Jatkamme operointia, kunnes kaikki terroristit on eliminoitu alueelta.
Al-Amalin sektorilla Khan Yunisin lähellä suoritetuissa operaatioissa -
on eliminoitu kymmeniä terroristeja sekä tuhottu islamistisen Hamasin -
ja sen terroristikumppaneiden infrastruktuuria.
Etelä-Gazassa operoimme nyt Khan Yunisin Al-Amalin alueella.
Operaatiot perustuvat tiedustelutietoihin, -
jotka osoittavat alueella olevan uutta terrori-infrastruktuuria.
Operaatio käynnistyi kymmenillä ilmaiskuilla, -
minkä jälkeen joukot etenivät nopeasti alueelle.
Viime tuntien aikana olemme operoineet Al-Nasserin sairaalassa, -
sillä saimme tiedustelutietoa, että Hamas toimii kyseisessä sairaalassa.
Aluksi evakuoimme sairaalassa olleet turvallisesti muualle.
Nyt joukkomme etsivät sairaala-alueelta -
tiedustelutiedon osoittamaa terrori-infrastruktuuria.
Hamasin ja Islamilaisen jihadin terroristit -
piileksivät sairaaloissa ja tunneleissa-
ja kahmivat itselleen siviileille tarkoitettua humanitaarista apua.
Samaan aikaan Hamas-johtaja Ismail Haniya -
ja Islamilaisen jihadin johtaja Ziyad al-Nakhala vierailevat Iranissa.
Tulitaukoneuvottelujen sijaan -
he keskustelevat iranilaisjohtajien kanssa konfliktin laajentamisesta.
Hamas ja Islamilainen jihad saavat toimintaohjeita Iranilta.
Pääministeri Benjamin Netanjahu isännöi Jerusalemissa -
Yhdysvaltain demokraattipuolueen edustajia.
Hän pyrki oikaisemaan viime päivinä nousseita väärinkäsityksiä.
Mukava nähdä teitä. Olette Israelin pitkäaikaisia ystäviä ja tukijoita.
Meille on tärkeää säilyttää molempien puolueiden tuki kaikkina aikoina, -
mutta etenkin näinä vaikeina aikoina.
Haluan hyödyntää tilaisuutta ja yrittää oikaista joitakin liittolaisuudestamme -
ja sen säilyttämisen merkityksestä sanottuja asioita.
Netanjahu kertoi Iranin tehneen päätöksen, -
että Israelin tuhoaminen on nyt osa maan virallista politiikkaa, -
jota aletaan edistää käytännön toimenpitein.
En tiedä, oletteko tietoisia tästä, -
mutta noin viikko tai pari sitten Iran aloitti virallisesti kampanjan, -
mikä tarkoittaa siis myös Hizbollahia, Hamasia, hutheja jne.
Iran on tehnyt virallisen muutoksen politiikkaansa:
Sen Israelin tuhoamiseen tähtäävä ideologia -
muuttuu nyt pitkän aikavälin konkreettiseksi suunnitelmaksi, -
jonka päämääränä on Israelin valtion tuhoaminen.
Netanjahu puhui myös siitä, -
miten tärkeää on saavuttaa voitto Hamasista Gazassa.
Meidän on voitettava. Muuta vaihtoehtoa ei ole.
Miten saavutamme voiton?
Se ei tarkoita muiden tarpeiden mitätöimistä.
Mitä tehdä Hizbollahin suhteen? Entä Iranin? Kuinka estetään Irania -
hankkimasta ydinaseita ja paisuttamasta uhkaa satakertaiseksi?
Miten estetään aseellisia järjestöjä -
ampumasta täsmäraketteja Jemenistä tai Irakista Israeliin?
Nämä ovat isoja kysymyksiä, mutta niiden ratkaisemisen ennakkoehto on,
että tämän kansanmurhaan tähtäävän hyökkäyksen toimeenpanijat -
pitää kukistaa.
Pääministeri Netanjahu mainitsi jälleen sotatavoitteet, -
jotka Israel aikoo saavuttaa, -
jotta turvallisuus saadaan palautettua Israelin eteläiselle rintamalle.
Tavoitteemme on alusta asti ollut -
― ja meillä on ollut presidentti Bidenin ja hänen hallintonsa tärkeä tuki ―
ensinnäkin se, että tuhoamme -
Hamasin sotilaalliset ja hallinnolliset kyvyt Gazasta. Hamas on eliminoitava.
Ei aatteena. Natsismi ei tuhoutunut aatteena toisessa maailmansodassa, -
mutta natsit eivät enää hallitse Saksaa.
Uusnatseja on edelleen, mutta järjestö tuhottiin.
Toinen tavoite on panttivankien vapauttaminen.
Nämä tavoitteet kulkevat käsi kädessä, sillä sotilaallisilla toimilla-
luodaan painetta panttivankien vapauttamiseksi.
Puolet on vapautettu, mutta haluamme saada vapaaksi kaikki.
Lisäksi varmistamme, että Gaza ei enää koskaan uhkaa Israelia.
Israelilaiset tukevat näitä tavoitteita ennennäkemättömän yhtenäisesti.
Olemme tappaneet monia ylempiä Hamas-johtajia, -
mm. Hamasin nelos- ja kolmosmiehen.
Kakkosen ja ykkösenkin vuoro tulee vielä. Sitä tarkoittaa voitto.
Netanjahu painotti, että voitto on saavutettavissa.
Voitto on saavutettavissa. Se on muutaman viikon päässä.
Nyt meille sanotaan... ja tämä on viimeinen huomioni.
Meille sanotaan: "Te ette voi tehdä sitä.
Jos menette Rafahiin, aiheutatte humanitaarisen katastrofin."
"30 000 siviiliä kuolee."
Tämä ei pidä paikkaansa. Se ei yksinkertaisesti pidä paikkaansa.
Netanjahu kommentoi -
Bidenin hallinnon esittämiä eriäviä näkemyksiä -
koskien Israelin suunnitelmaa käynnistää maahyökkäys Rafahiin.
"Ihmisillä ei ole paikkaa minne mennä."
No, koko Gaza Rafahista pohjoiseen on käytössä.
Ihmiset siirtyvät etelään ja voivat siirtyä takaisin pohjoiseen.
65 prosenttia Gazasta on vapaana. Ihmiset vain siirtyvät telttoineen.
"Heillä ei ole paikkaa minne mennä." Kyllä on. Toinen asia koskee ruokaa.
Avustusrekkojen pääsyssä alueelle ei ole ollut ongelmaa.
Ongelma on se, että Hamas ja muut ryöstelevät rekkoja.
Tarvikkeita kuljetetaan sinne. Korjaamme vesijohtoja.
Olemme sitoutuneet tähän. Emme siksi, että USA painostaisi meitä, -
vaikka se ei sinänsä ole ongelma.
Nämä herrat voivat kertoa teille, mitä me teemme.
USA:n ulkoministeriön tiedottaja Matthew Miller toisti jälleen, -
että Bidenin hallinto vastustaa Israelin Rafahia koskevia suunnitelmia.
Meidän kantamme on, että Israelin suunnitelma ei ole oikea tapa edetä.
Meistä täysimittainen sotilasoperaatio Rafahiin olisi virhe, -
emmekä voi tukea sitä. Sen sijaan voimme antaa tukemme -
huomattavasti kohdennetummalle ja rajoitetummalle kampanjalle, -
jolla kuitenkin saavutettaisiin samat tulokset:
jäljellä olevat Hamas-pataljoonat saataisiin tuhottua Rafahista -
ilman, että aiheutetaan massiivista vahinkoa siviileille -
tai haitataan humanitaarisen avun jakelua -
tai päädytään vain heikentämään Israelin turvallisuutta.
Miller sanoi Bidenin hallinnon olevan vakuuttunut siitä, -
että rajoitettu hyökkäys Rafahin alueelle -
tuottaisi saman lopputuloksen kuin täysimittainen hyökkäys.
- Uskotteko, että suppeammalla kampanjalla -
saadaan tuhottua loput pataljoonat? - Kyllä.
- Onko Israel antanut osviittaa siitä, että se ajattelisi samansuuntaisesti?
- Tarkoitat ilmeisesti suunnitelmaamme.
Emme ole vielä esitelleet Israelille suunnitelmaamme yksityiskohtaisesti.
Sitä oli määrä käsitellä tapaamisissa, -
jotka peruuntuivat tältä päivältä ja huomiselta. Heidän on vaikea -
reagoida johonkin, josta heillä ei ole vielä kunnolla tietoa.
Useat israelilais-, eurooppalais- ja amerikkalaiskenraalit -
ovat sanoneet TV7:lle, että täysimittainen hyökkäys Rafahiin -
on ainoa keino tuhota Hamasin sotilaalliset kyvyt.
Muutoin Hamas saa ennen pitkää Gazan uudelleen otteeseensa.
Kiitos seurasta!
Kaikille kristityille katsojille haluan aluksi toivottaa hyvää pääsiäistä.
TV7 Israelilla on myös ilo kertoa uuden yhteistyön avautumisesta -
yhdysvaltalaisen Hudson Instituutin kanssa. Matkustan niissä merkeissä -
seuraavaksi pariksi viikoksi Washingtoniin -
suunnittelemaan uutta yhteistuotantoa, -
jossa pureudutaan mm. USA:n ja Israelin suhteisiin.
Ilmoitamme myöhemmin myös muista mielenkiintoisista projekteista, -
joilla kirkastetaan entisestään Jerusalemin rauhan -
ja Israelin turvallisuuden sekä Israel―USA-liittolaisuuden merkitystä.
Projektimme kattavat myös -
Euroopan, Aasian, Australian, Tyynenmeren alueen ja Afrikan.
Tavoitteenamme on puolustaa juutalaiskristillisiä arvoja ja uskoa.
Pysykää kanavalla, niin kuulette jatkossa lisää innostavia päivityksiä.
Olen Jonathan Hessen.
Rukoillaan rauhaa Jerusalemille ja pelastusta Israelille. Shabbat shalom!